**Te zanima, kakšno karierno pot lahko ubereš po zaključenem študiju?**

V mesecu aprilu se bo odvilo kar nekaj predstavitev kariernih poti alumnov Univerze v Ljubljani. V obliki sproščenega pogovora ena na ena ali kot okrogla miza se bodo predstavili alumni Univerze v Ljubljani, ki so zaključili različne študijske smeri.

Če bi radi bolj podrobno spoznali, kakšne poklicne poti lahko uberete po zaključenem študiji in če vas zanima, kakšne so možnosti zaposlitve po zaključku študija, vas vabimo, da se udeležite pogovorov, ki jih pripravljamo.

Spodaj najdete pregled vseh trenutno napovedanih predstavitev, na njih pa se lahko prijavite preko Portala Profesionalnega in Osebnega Razvoja - POPR. Če ste že registrirani, samo kliknete na povezavo in se prijavite na dogodek. Če pa še niste registrirani, pa najprej opravite registracijo ([tule](https://popr.uni-lj.si/unauth/440017/login)), nato pa se boste po potrditvi, lahko prijavili tudi na dogodek.

Vabljeni k spremljanju!

**Karierne poti diplomantov Veterinarske fakultete**

**Četrtek, 15. april 2021, ob 18.00**

K sodelovanju smo povabili diplomante VF, ki delajo v Lek, Perutnini Ptuj, različnih veterinarskih postajah, tudi v tujini ali pa so samozaposleni. Povprašali jih bomo o njihovi karierni poti, njihovemu študiju, obiskovanju v obštudijskih dejavnostih, njihovih nasvetih za čim lažji in hitrejši prehod na trg dela.

Prijava prek POPR-a: <https://popr.uni-lj.si/leap/event.html?id=1081&service=Careers+Service>

**Poklic pravnika v prihodnosti; gost alumni PF UL doc. dr. Peter Merc**

**Torek, 20. april 2021, ob 13.00**

Na dogodku bo predstavil svojo karierno pot ter z vami delil svoj pogled na pravniški poklic v prihodnosti: kakšne veščine in znanja bo moral imeti pravnik v prihodnji digitalni družbi, kako sprejemati ključne odločitve v svoji karieri, kako bo na kariero pravnika vplivala tehnologija, kje iskati nova znanja in podobno.

Prijave prek POPR-a: <https://popr.uni-lj.si/leap/event.html?id=1083&service=Careers+Service>

**PO POTEH Z ALUMNI: Predstavitev karierne poti alumna FRI, dr. Toma Vodopivca (ustanovitelja in direktorja startup pospeševalnika Reveris)**

**Torek, 20. april 2021, ob 15.00**

Po poteh z alumni se nam bo predstavil dr. Tom Vodopivec, alumni FRI, ustanovitelj in direktor startup pospeševalnika Reveris, poslovni analitik, podatkovni znanstvenik, strokovnjak za umetno inteligenco. S Tomom bomo v sproščenem pogovoru poklepetali o njegovih študijskih dneh, njegovih začetkih, kako je pristopal k načrtovanju kariere in kaj je tisto, kar ga motivira pri delu.

<https://popr.uni-lj.si/leap/event.html?id=1027&service=Careers+Service>

**PO POTEH Z ALUMNI FPP: Predstavitev kariernih poti – okrogla miza**

**Sreda, 21. april 2021, ob 19.00**

Sproščen pogovor z diplomanti/alumni Fakultete za pomorstvo in promet: Urška Veber (smer navtika); Marko Jakomin (smer ladijsko strojništvo); Sara Morato (smer tehnologija prometa); Primož Širok (smer tehnologija prometa). Pogovarjali se bomo o njihovi karierni poti, študiju, vključevanju v ob-študijske dejavnosti, poklicu in povprečnem delovnem dnevu ter nasvetih za čim lažji in hitrejši prehod na trg dela.

<https://popr.uni-lj.si/leap/event.html?id=997&service=Careers+Service>

**PO POTEH Z ALUMNI FSD: Predstavitev zanimivih kariernih poti**

**Četrtek, 22. april 2021, ob 17.00**

Z nami bodo: Klavdija Gorjup, zaposlena v CSD Celje, enoti Laško, na področju varstva otrok in družine; Ana Petrič, direktorica DEOS Centra starejših Notranje Gorice; Ana Pleško, soustanoviteljica in direktorica socialnega podjetja Simbioza Genesis; Tomaž Stritar, Gallup certificiran trener na področju vodenja ljudi in podjetniški start-up mentor z licenco Slovenskega podjetniškega sklada.

<https://popr.uni-lj.si/leap/event.html?id=995&service=Careers+Service>